Поучителни истории от Учителя - 2 - Страница 2 - Мисли от Учителя по теми - Порталът към съзнателен живот\n"Едно американско семейство изпаднало материално толкова много, че всички негови членове дошли до голямо отчаяние. Един ден, край дома им минал един турист, който се отбил да си почине. Като видял посърналите лица на децата, той поискал една цигулка да им посвири. Домакинът отговорил: Никой от нас не свири, но имаме от дядо си една цигулка, хвърлена някъде на тавана. Ще я донесем да я опиташ. Туристът нагласил добре цигулката, изчистил я, разгледал я и останал учуден - тя била цигулка Страдивариус. Той посвирил и останал много доволен от цигулката. След това предложил на домакина да му я продаде, ако не му трябва. Той казал, че цигулката е много хубава, и е готов да даде за нея голяма сума. Домакинът се съгласил на предложението на цигуларя и му продал цигулката. От парите, които получил за цигулката материалните работи на цялото семейство се оправили.\nДнес всички хора имат по една цигулка Страдивариус, която са захвърлили някъде на тавана, като непотребна. Един ден, обаче, ще дойде в дома ви един виден виртуоз, който ще иска цигулката ви, за да посвири. Той ще стане причина да свалите цигулката от тавана. Като посвири на нея, той ще ви каже, че цигулката ви е много хубава. Тогава вие ще разберете, че в цигулката ви се крият онези условия, от които зависи вашия живот. Какво повече може да искате от това, да дойде в дома ви един виртуоз, или учен, и да ви научи да цените ума си, който Бог ви е дал, и да го употребявате на място? Какво по-ценно нещо за човека от това, да знае как да употребява сърцето си, да знае как да се разговаря със своята душа? Няма по-велико нещо за човека от това, да чуе гласа на своята душа и да се разговаря с нея."\nИз "Малкият брат", 01.01.1939 г.\n"Един пътник минавал през една гъста гора. В торбата си той носел хляб и шише, пълно с мед. Като се уморил, той седнал под едно дърво да си почине. На дървото отгоре седяла една маймуна. Пътникът извадил хляба и меда от торбата да си хапне. През всичкото време маймуната го наблюдавала какво прави. Като се нахранил, той бръкнал с пръст в меда и започнал да маже с мед дрехите си. С това той искал да залъже маймуната, да я привлече при себе си. По едно време пътникът задрямал. В този момент маймуната скочила ловко от дървото, взела шишето с меда и започнала да ближе от него и да маже тялото си с пръст, потопен в мед. Не се минало много време, пчели накацали маймуната. С това глупаво подражание тя намерила своето нещастие.\nЧесто хората изпадат в положението на маймуната и се чудят защо идат нещастията върху тях. Много просто. Когато човек не знае как да употреби нещо, нещастията се сипят върху главата му. Когато подражава на другите хора, нещастията пак го следват. Същият пътник разправя по-нататъшната история с маймуната. Като видяла, че той още спи, тя извадила от джоба на дрехата му часовника и го закачила на себе си. Какво ще й допринесе този часовник? За да вземе часовника си назад, пътникът измислил една хитрина. Той събул обущата си, намазал ги отвътре с мед и се престорил на заспал. Маймуната слязла от дървото и обула обущата, но като започнала да се катери по дървото, видяла че не може – обущата я спъвали. Пътникът веднага скочил, хванал маймуната здраво, вързал я и я занесъл със себе си някъде в Европа, като особен екземпляр. Съвременните хора често изпадат в положението на маймуната. Те възприемат такива идеи, които не могат да приложат, нито знаят къде да ги употребят, вследствие на което стават смешни, а понякога се натъкват и на страдания. Какво означава думата „маймуна“? Маймуната е същество, което не разбира истинските отношения на нещата. Маймуната има почти толкова заложби, колкото и човекът, но няма съответни органи да ги прояви. Един ден, когато тия органи се развият, тя ще прояви своите заложби."\n"Един французки капитан искал да се противопостави на един закон. За да реши, може ли да се противопостави на закона, той отишъл при един свой приятел, съблякъл дрехите си и му казал: „Вземи сабята и започни да удряш с тъпата част върху гърба ми. Удряй, докато ти кажа да спреш“. Приятелят му взел сабята и започнал да удря. При първия удар още капитанът казал на приятеля си: „Спри, стига толкова!“ Той разбрал колко може да издържа и дали има смисъл да се противопоставя на закона. Разумният човек лесно се учи от страданията. Глупавият, обаче, страда много и пак не научава урока си. Като започне да страда, той вика, плаче, разправя за страданията си, но не взима урок от тях."\n„Няма по-красиво нещо от това, да владее човек някакво изкуство в съвършенство! Приятно е да слушате един певец с добре разработен глас. Приятно е да слушате един велик музикант. Когато слушате някой идеен певец или музикант, гласът му вибрира приятно, дълбоко чувство се излива чрез тоновете, чрез гласа му. Мнозина отиват да следват по музика или пение в Италия, Франция и другаде. Добре е да имаш за учител някой велик талант, но важно е и това, което криеш в себе си. Ако поставите един немузикален човек в музикално общество, и той ще започне да се развива музикално. Ще ви приведа един подобен пример. Имало някъде в Европа един господин, необикновено музикален, с тънко разбиране на музиката и със силно желание да пее, но голямото му нещастие се заключвало в това, че ларинксът му бил повреден, не могъл да пее. Тогава той срещнал една красива мома, която нямала музикални дарби, не могла да пее, но имала здрав ларинкс. Той правил следния опит: тя излизала на сцената, а той седял зад нея и силно съсредоточавал мисълта си към момата, да пее. И действително, тя пеела отлично. Обаче един млад момък се влюбил в нея заради пението й, като мислил, че тя самата пее тъй хубаво. Младият момък, от ревност към диригента, който я направлявал, гръмва един ден срещу него и го убива. От този момент момата изгубва способността си да пее. Тя сама не могла да си обясни, какво търси на сцената без глас, без дарба към пение.\nСледователно, много от дарбите на съвременните хора се дължат на такива странични влияния от природата. Докато са във връзка с нея, те проявяват своите дарби, сили и способности. Скъсат ли връзката с нея, те изгубват своите дарби и способности. Този закон се спазва и в отношенията ни с Първичната Причина. Докато божествената мисъл е насочена към нас, ние всичко можем да направим. Нарушим ли някакъв Божествен закон, тази връзка се прекъсва, и ние ставаме обикновени хора.”\nИз "Единният живот", 22.III.1932 г.\nИзточник: Скръб и радост/Благоприятни и неблагоприятни условия,21 лекция на МОК,ХVІІІ г.\nВие седите и мислите: „Защо Господ направил света така?“ Вие боравите с всички ваши хипотези и теории, които са прави. Във всички работи постоянно имаме спънки. Човек мисли, когато нещата се свършени. Човек не мисли, преди да свърши нещата. След като свърши, тогава започва да мисли. Тогава е свършен факт. Вървиш по пътя, удариш си крака, започваш да мислиш какво вършиш. Казваш: „Аз не трябваше да си ударя крака, кой го тури, че няма ли друго място, че там ли трябваше да го турят, какви са хора, кой ги турил, те са невежи.“ Ти разсъждаваш. А пък ти, като вървиш по пътя, трябваше да гледаш, да мислиш. Ти си тръгнал и не мислиш, търсиш своето щастие по небето. Като се удариш в камъка, казват: „Онова твое благо от небето слезе на земята.“ Сега ще ви приведа примера за онзи философ, който вървял по пътя и бил зает с една велика задача да разрешава в живота си. Блъснал се в един камък и се спрял да мисли. Казва: „Кой турил този камък?“ Търси причините, защо този камък е на пътя. Блъснал си крака, боли го кракът. Но не пита защо го боли, но търси причините. Казва: „Болката е слаба, причината е камъкът.“ Сега разсъждава: Защо турих камъка на пътя, пък и защо той се блъснал в него. Дойде другата мисъл, да дигне камъка, разсъждава, или да не го дигне. Ако го дигне, какво ще стане? Седи той и мисли. Гледа нагоре, гледа надолу, разсъждава. Бил много беден човек, от философия осиромашал човекът. Скъсани обуща, дрехи скъсани, но философствувал, разсъждавал. Казва: „Разумно е да го дигна, защото и друг човек като мене ще блъсне. Той не знае да разсъждава, ще си счупи крака. Аз ще направя едно добро, да избавя хората от едно голямо нещастие.“ Напъва се, напъва се, търкулва камъка и гледа под камъка една торба. Интересува се от торбата, какво е скрито. Гледа вътре – злато. Казва: „С какво може да ми послужи тази торба, с какво може да си услужа? Кое е право?“ Гледа: „Обуща нямах, краката ми страдаха досега.“ После гледа: „Дрехите окъсани. Срамота е от хората, трябва да се облека.“ Започва той да философствува. Взема торбата и я носи. Питам сега, ако не беше философ, ако не разсъждаваше, щеше ли да дигне камъка и да поправи своето положение? Блъснеш се в една мъчнотия, спри се да разсъждаваш, защо е турена тази мъчнотия на пътя. Тя ще стане причина да измениш своето положение. Имаш едно страдание, страдаш, мъчно ти е нещо. Някой път можеш да знаеш защо страдаш, пък някой път не знаеш защо страдаш. Има страдания чужди. Когато някой път ще умре някой човек, който ти е ближен, някой твой близък роднина, ти го обичаш, дойде на умиране, усещаш болка, чувствуваш болката му. Този човек през въздуха праща и ти по твоето радио приемаш страданието. Не си ти, който умираш, друг умира. Казва: „Защо са тия страдания?“ Този човек, който страда при умирането, той не е готов за смъртта. Казва: „Знаеш ли, че един твой роднина умира, не е готов, не иска да умре. Ти един ден искаш ли и ти да умреш като него?“ Ти страдаш, страданието всякога може да дойде. Никой не е изключен от страданието. Никой не е изключен в пътя на живота като ходи да не си удари крака някъде. Страданието ще дойде. И малки, и големи страдания ще дойдат, но всички трябва да мислите. Всяко едно страдание, ако го разгледаш туй страдание, то ще ти донесе силата, която е скрита. Под този камък ще намериш злато и обущата ще се поправят, и дрехите, и храната ще се поправи. Книги ще си купиш, пиано ще си купиш, автомобил ще си купиш, аероплан ще си купиш, ще си избереш хубаво място, дето да живееш. Вие седите и казвате, какво трябва да правите. Имате разрешението. Краката ви са един начин за разрешението на въпроса.\n"Най-първо трябва да знаем, че Бог ни е дал всичко. Нищо повече! Като те е пратил на Земята, Той ти е дал всичко и не те е лишил от нищо. Всичко имаш, богат си. Питам тогава: Щом всичките хора са богати, защо са нещастни? Всички са богати, всичко имат, а при това са сиромаси, други са богати външно; едни са здрави, други са болни, едни са учени, други са невежи. От какво произтичат тези контрасти?\nПредставете си една млада невеста, която е женена в един богат дом, има и брашно, има и масло, всичко пълно, каквото иска има, но не точи баници, а чака дано някой отвънка дойде да я източи. Седи и гладува. Дойдат и другите от този дом и те гладуват. Питам: Кой е причината за това? Представете си и друга една мома: и тя е женена в един дом, по-бедни са хората там и по-малко брашно имат и масло имат малко, колкото за една баница. Но тя е спретната, чевръста, източи баницата. Онзи дом е богат, но баница няма, а този е беден, но има баница. В какво седи разликата? Стига да искаш да източиш баница, всичко ще имаш; всякога в твоите нощви, всеки ден ще има материали за една баница. Щом искаш да омесиш баница, всякога ще имаш толкова брашно и материали, колкото са ти нужни. Сега всеки един от вас пита: „Защо се намирам аз в това положение?“ Ти си онази, богатата невеста, която се потрива вкъщи и не иска да точи баницата. Казва: „Кой сега ще става да си туря ръцете в брашното и маслото?“ Но тя си туря украшения, после се разхожда добре облечена, поглежда се в огледалото, красива е, но не е доволна. Защо? Казва: „Да има нещо и отвътре!“ А коя е причината да няма нищо отвътре? Да се облича може, а за точенето не иска. Някой път светските хора мязат на тази богата мома, която е хубаво облечена, но не ѝ се работи. Светският човек казва: „Всичко имам: и къща, и говеда, както виждате, добре мобилиран дом, но нещо не съм доволен.“ Всичко има той, но не е доволен. Това е красивата мома, която не иска да точи баница. Другаде човекът не е толкова облечен отвънка, но има много хубава баница. Наял се човекът добре. Казва: „Днес последното брашно употребих, но добър е Господ за утре!“\n"И тъй, докато сте в противоречия, вие се намирате в положението на онзи индуски земеделец, който хващал големи и най-разнообразни змии, слагал ги в една каца в колибата си и ги изнасял за Европа. Една вечер той забравил да намести капака на кацата и си легнал. Змиите отхвърлили капака настрана и излезли от кацата. Като се видели свободни, те плъзнали из стаята и се увили около врата на своя господар. Сутринта, като станал, той се видял цял обвит със змиите. Особено едно от кобрите така се увила около врата му и така го гледала в очите, че най-малкото помръдване би му коствало живота. Той успял да запази присъствие на духа и не мръднал – чакал отнякъде спасение. В това време в колибата влязъл слугата му, умен човек. Като видял господаря си в това положение, той веднага съобразил какво да прави. Внесъл един котел с мляко в колибата и го сварил. Змиите усетили миризмата на вареното мляко и веднага се отпуснали от врата на земеделеца и отишли към млякото."\n"Ще ви приведа един пример, да видите как разумният човек използва злото. Един ученик не обичал учителя си и търсел случай да му причини някаква пакост. Един ден му дошла идеята да постави пред вратата на учителя си няколко големи камъни и така да задръсти входа. Учителят да не може да излезе. Както намислил, така направил. Донесъл няколко големи камъни и ги сложил пред вратата на къщата. Като видял това, учителят излязъл през прозореца, извикал един майстор, на когото поръчал да издяла стъпала от тези камъни, които поставил пред вратата на къщата си. Като го питали откъде е взел тези хубави камъни за стъпалата, той отговарял: „Един от моите любезни ученици ми ги донесе."\nРедактирано Ноември 13, 2008 от късметче\n"Съвременната педагогия се нуждае от нов начин на възпитание и самовъзпитание. В природата съществува метод, чрез който човек всякога може да си помогне. Той е изключителен метод. Дали той е изпитан и проверен, не е важно. Той всякога може да се опита. Какъв е методът, няма да кажа, но всеки може да го опита. За тази цел, човек трябва да мине през двете крайности: оптимизъм и песимизъм. От крайната надежда да дойдеш до крайното обезсърчение. Като се намериш в средно състояние, ще опиташ този метод. Какво разбираме под „краен оптимизъм“ и „краен песимизъм“? Искаш да следваш в странство. Един приятел ти обещава да те поддържа. Ти си доволен, щастлив и казваш: „Наредиха се работите ми, ще замина за странство. Сбогом, неблагоприятни условия!“ На ума ти не дохожда мисълта, че може да стане нещо и да ти попречи да заминеш. Последният ден, обаче, приятелят ти фалира, остава без стотинка в джоба. Той казва: „Обещах да те поддържам, но изгубих всичкото си богатство – нищо не ми остана“. Отчаян, обезсърчен, ти решаваш да се убиеш и тръгваш към близката гора. Търсиш здраво дърво, да се обесиш на него. В този момент срещу тебе излиза една мечка. Като я видиш, ти се уплашиш и хукваш да бягаш. От страх, спъваш се и падаш на земята. Мечката се приближава, до тебе, почва да те мирише и се отдалечава. Страхът от мечката измества в тебе желанието да се самоубиеш. Сега Провидението ти иде на помощ. На излизане от гората ти срещаш един професор, който почва да се разговаря с тебе, и между другото те моли за една услуга: „Виждам, че си беден момък, искам да ти помогна да следваш университета, срещу което всяка сутрин ще ми палиш печката“. Кажеш ли ти, че не искаш да се занимаваш с тази работа, и тук пътят ти за следване ще се прекъсне. Знайте, че когато човек дойде до крайния предел на своето отчаяние, помощта ще дойде. Нека утихне сърцето ти, нека се успокои и чакай – помощта иде.\nСъществува Промисъл в света. Ще ви дойде помощ оттам, отдето не очаквате. Вярвайте в Божествения Промисъл. Той иде по такъв начин, че вие сами ще се чудите как е станало това. Никой не може да предвиди начина, по който иде помощта."\n"Вървят двама американци и виждат един петел, пред който има царевица. Той рови с краката си и кълве. Американците разискват философски въпроси, но като виждат петела, започват да се смеят и казват: „Петелът мисли, че като рови по тротоара, оттам излиза царевицата“. Ето и ние, като разсъждаваме по философски въпроси, приличаме на този петел. Ние мислим, че като се ровим в мисълта си, ще извадим царевица. Царевицата не излиза от камъните. Няма защо петелът да рови. Той си мисли, че ако не рови, няма да има царевица. Камъните нищо не дават. Не трябва много да се мисли. Като туриш 2–3 зрънца на едно място в земята, върви си по работата."\n"И тъй, положете мисъльта: Вънъ отъ Любовьта животъ не сѫществува; вънъ отъ Любовьта църква не сѫществува; вънъ отъ Любовьта народъ, общество не сѫществуватъ. Това е великата църква, която трѣбва да обедини човѣчеството, това е Божествената Любовь на самопожертвуването, която обхваща всички велики хора съ малки идеи, подразбирамъ безкористнитѣ хора. Когато сме въ положение на користолюбие, ние сме въ положение на онзи богатъ и сиромахъ човѣкъ, които били поканени, на гости прѣдъ Бога, за да си прѣдставятъ всѣки отъ тѣхъ своитѣ желания. Прѣдставилъ се богатиятъ, изложилъ своето меню, като казалъ, че иска хубава кѫща, хубавъ палатъ, всѣка сутринь по едно ядене, на обѣдъ – друго, вечерь – друго, да се облича въ хубави дрехи и т.н. Господь му казалъ: „Всичко това ще бѫде.“ Слѣдъ това сиромахътъ казалъ: „Господи, азъ искамъ да гледамъ винаги Твоето лице.“ – „Ще бѫде,“ му казалъ Господь. Богатиятъ живѣлъ въ този разкошъ 10, 20, 50 години и му дотегнало всичко това. „Задушихъ се най-послѣ отъ този животъ, нѣма ли промѣна въ положението ми?“ Господь казва на ангелитѣ: „Отворете едно малко прозорче на неговия палатъ, нека отъ тамъ гледа.“ Първото нѣщо, което той видѣлъ отъ това прозорче, било неговия слуга, сиромаха да стои високо на една стълба. „Какво търси той тамъ високо на стълбата“, пита богаташътъ. – „Сиромахътъ поиска винаги да гледа лицето на Бога и затова стои тамъ високо.“\nВие може да сте въ положението на богатия човѣкъ и да се задушите въ себе си, а може да сте въ положението на бѣдняка и да стоите на върха на стълбата, да гледате лицето на Бога. Това значи да познаешъ Бога."\n"Един млад поет, като писал дълго време и печатал произведенията си, видял, че хората не го оценили и затова дошъл до голямо отчаяние. Един ден той отишъл в гората и започнал да мисли върху положението си, какво да прави, какъв нов занаят да започне, за да не гладува, както гладувал с поезията си. Дълго време мислил, но нищо не могъл да измисли. Най-после той си казал: "Добре ще направя да туря край на живота си. Не струва човек да живее между тези неблагодарни хора, които не знаят да ценят." Но по какъв начин да тури край на живота си, че по-малко да страда? Като размишлявал над този въпрос, точно над главата му една птичка започнала да пее. Той повдигнал главата си нагоре, погледнал птичката и казал: "Какво искаш от мене? Колкото и да пееш, аз няма да се откажа от решението си. И аз, като тебе, пях на хората, но никой не ме оцени." Поетът продължил пътя си в гората, но срещу него изскочил един уплашен заек, спрял се на двата си крака и го загледал. "Какво ме гледаш, страхливко? Какво искаш да ми кажеш? Ти си страхлив, но аз не се боя от смъртта. Ти си страхлив, но поне можеш да бягаш." В този момент той чул страшен рев и срещу него излязла една голяма мечка. Като видял мечката, поетът забравил своето отчаяние и ударил на бяг. Щом се видял вън от опасността, той въздъхнал спокойно и си казал: "Слава Богу, че с бяг можах да се спася от мечката! Иначе кожата ми щеше да отиде." От този момент поетът отново продължил работата си и бил признат и оценен от хората като добър и даровит поет. Той не разбрал езика на птичката и на заека, но разбрал езика на мечката. Тя го направила истински поет. Тя го накарала да обикне живота, да не се страхува от изпитанията и герой да стане. Птичката и заекът му казвали, че, докато е с този ум, да се страхува от живота и да се отказва да пее, от него нищо няма да излезе.\nСъвременните хора се намират в положението на поета. Те плачат, страдат, отчайват се, докато мечка ги срещне. Излезе ли мечка на пътя им, те удрят на бяг и забравят мъчнотии, страдания, отчаяние и казват: "Слава Богу, че спасихме кожата си!" Като изучавате живота на хората, виждате какви заблуждения съществуват между тях. Те мислят, че са свободни, че могат да правят каквото искат. Като видят, че не е така, те се отчайват и решават да турят край на живота си. Обаче, излезе ли мечка насреща им, те хукват да бягат и забравят и страдания, и мъчнотии, искат да живеят. Щом е дошъл на земята, всеки човек има специално предназначение, което непременно трябва да изпълни. Не само човек, но и всяко животно има свое предназначение. Щом разбере своето предназначение, човек осмисля живота си и става радостен и доволен. Не разбере ли предназначението си, той ще бъде недоволен от живота си и ще прави ред погрешки."\n"Двама американци, единият бил много богат, а другият беден, спорили помежду си може ли човек да прекара известно време в Лондон без пет пари в джоба си, но да бъде добре нахранен и облечен. Бедният американец настоявал, че може да направи този опит, но за целта му е нужен чек от един милион английски лири, който ще върне след опита. Богатият американец дал на бедния си другар един чек от един милион английски лири и следял как ще направи опита. Бедният американец отишъл в една добра гостилница, нахранил се богато и на излизане оттам дал на един от келнерите чека да го разменят и да задържат, колкото е нужно за обяда. Келнерът погледнал чека, поклонил се учтиво на американеца и казал: Господине, ще извините, не можем да разменим този чек. - Мога ли тогава да платя друг ден обяда си, след като разменя чека? - Да, може, господине. Като излязъл от гостилницата, бедният американец отишъл в една дрехарница да си купи дрехи. Той си избрал едни от най-хубавите дрехи, облякъл ги, извадил от кесията си чека, подал го в ръцете на търговеца и казал: Заповядайте, задръжте сумата, която ви дължа. - Извинете, господине, нямаме възможност да разменим този чек. Имате ли по-дребни пари? - Нямам. Можете ли тогава да ме кредитирате? - Можем, разбира се. Като размените чека, изпратете ни сумата за дрехите. След като направил още няколко опита, бедният американец се върнал при другаря си, като му разправил подробно как и какво могъл да си достави, без да даде пет пари. Понеже басът бил направен за един милион английски лири, богатият американец оставил чека на своя беден другар да разполага с него, както намери за добре. Като разменил чека, бедният американец изплатил задълженията си на гостилничаря, на дрехаря, а с останалата голяма сума заживял сносен живот.\nПитам: Кой обикновен търговец може да размени чек от един милион английски лири? Следователно и вашето верую трябва да бъде равноценно на чек от един милион английски лири, че където и да отидете с него, никой да не е в сила да го размени. При това, дето и да се явите с това верую, навсякъде ви отварят кредит."\n„Един млад момък отишъл при един виден германски професор по философия и поискал да му препоръча някакъв кратък курс, за шест месеца да свърши философия. Професорът му отговорил: Когато Бог иска да създаде една тиква, употребява малко време – шест месеца; когато иска да създаде дъб, употребява сто години. Това, което тиквата придобива, лесно го изгубва; това, което дъбът придобива, е вечно и трайно. Ти какво искаш да станеш: тиква, или дъб?\nПомнете: има добродетели, които се придобиват за шест месеца, като тиквата; има добродетели, които се придобиват за сто години, като дъба. Има знания, вярвания, убеждения, които се придобиват за шест месеца; има и такива знания, вярвания и убеждения, които се придобиват за сто години. Някой се страхува, че животът бил кратък. Това показва, че той е от рода на тиквите, съзнава, че ще живее малко. Каже ли някой, че животът е вечен, той има здрави разбирания, живее като дъб. Не ходете по пътя на тиквата, в кратко време да постигнете велики работи. Следвайте пътя на дъба, който работи здраво, с вяра и постоянство. Той не бърза, но работи с постоянство и сигурно. Каквото придобие, запазва го за вечни времена. Който бърза да постигне всичко изведнъж, тиква става; който работи бавно, последователно и с прилежание, дъб става. Постиженията на тиквата са малки, а на дъба – големи. Който иска големи постижения, трябва да има устойчивост, да издържа на всички мъчнотии и изпитания. Това се постига чрез усилена работа, чрез постоянство. Не се лакомете, но работете и прилагайте онова, което сте придобили.“\nВъншни и вътрешни влияния - МОК, 14 септември 1928 г.\n„Пазете се, да не изпаднете в положението на онзи ученик, който запалил 10 свещи на св. Никола, за да му помогне в изпитите. Голяма била изненадата му, когато се явил на изпит и пропаднал. Той запитал свети Никола: Защо не ми помогна? Запалих десет големи свещи за тебе. Ученикът разсъждавал криво. Той не знае, че св. Никола няма нужда от неговите свещи и не се интересува от изпитите му. Най-после св. Никола му отговорил: По-добре запали една свещ и започни да учиш, отколкото да ми палиш много свещи и да не учиш. Друг ученик казва: Аз не палих никакви свещи, не се молих на никакъв светия, но учих и добре издържах изпитите си. Значи, ученикът трябва да учи с любов и постоянство, а не да очаква на ангели и на светии. Ангелите са заети с други работи. Те не могат да оставят своята работа и да помагат на ученици, които не учат.“\nРедактирано Декември 12, 2008 от Станимир\n„Знаете ли, какви са последствията от многото говорене? Ще приведа един пример от турския живот. Един пехливанин вървял из улиците и настигнал един турчин, който едва се движел. Пехливанинът го настъпил по крака и продължил пътя си. Турчинът започнал да вика след него: „Ти сляп ли си? Не виждаш ли, че пред тебе човек върви? Как смееш да настъпваш такъв почтен човек като мене? Пехливанинът се обърнал, ударил му две плесници, повалил го на земята и продължил пътя си. След няколко часа той настигнал друг турчин, когото също настъпил. Турчинът го погледнал спокойно и му казал: Щастлив съм, че срещам такъв юнак, който ме настъпи. Голямо благо е за мене да ме настъпи юнак. Пехливанинът се спрял, извадил от джоба си една кесия с пари и му казал:” Разумните хора възнаграждавам, а неразумните – на земята повалям.” Когато разумният знае как да постъпва със злото, добре се възнаграждава. Това значи: „Не противи се на злото!" Следователно, когато голямо зло ви настъпи, не го ругайте, не му казвайте, че е сляпо, че трябва да бъде внимателно към вас, но кажете: Привилегия е за мене да ме настъпи такъв голям герой. Това, което днес е станало и става, колкото и да е лошо, на място е. В бъдеще може да стане другояче, но днес не може. Като разсъждавате по този начин, вие ще дойдете до правото разрешение на нещата. Това е правата философия на живота, която разрешава въпросите за злото и за доброто в света. Когато стомната се счупи, не съжалявай за нея. Нова стомна те чака. Когато дрехите, обущата ти се скъсат, не съжалявай, нови дрехи и обуща те чакат. Старото си отива, ново иде. Благодарете за това, което сте придобили и научили от старото. Пригответе се за новото. Старото се радва, че се освобождава от вас, а новото се радва, че иде да ви посети. И на едното, и на другото се радвайте, за да решите задачите на живота си правилно.”\n„Когато казвате на хората, че трябва да прилагат и най-малките добри мисли, да вършат поне малки добрини, мнозина се чудят какъв смисъл има това, какво ще им допринесе в бъдеще малкото добро. Те си казват: Има смисъл човек да прави добро, но да е голямо, че да се види от всички. – Малкото добро, именно, е ценно. То крие в себе си големи блага. Всички знаете баснята „Пчела и ловец". Една пчела попаднала в паяжината на един голям паяк и започнала да бръмчи жално. В този момент покрай нея минал един пътник. Пчелата се обърнала към него с думите: Пътниче, моля ти се, избави ме от тази мрежа. Искам да се върна в кошера си. Тръгнах по работа и обещах на другарките си да се върна навреме, но ето, нещастие ме сполети. Някога и аз ще ти бъда полезна. Пътникът погледнал към пчелата и си помислил: Какво добро може да ми направи тази малка пчела? Аз съм добър човек, ще й помогна, без да очаквам отплата и благодарност от нея. Той махнал с ръка към паяжината, скъсал я и освободил пчелата. Не се минало много време, същият пътник минавал през една гъста гора, дето живеели разбойници. Един от тях се прицелил с пушката си, искал да го убие, да вземе парите му. Неочаквано отнякъде дошла пчела и ужилила разбойника по ръката. От болка той изпуснал пушката на земята, а пътникът успял да избяга. Тъй щото, не забравяйте, че най-малката добра мисъл или постъпка е в състояние да ви освободи от най-голямото зло или нещастие.”\n. Знание, с което можем да си помогнем, то е знание, или да кажем имаме ухо, можем да слушаме някого. От всякого можем да се поучим. Не считайте за срамота. Много пъти гледам много задачи децата ги разрешават много по-лесно, отколкото възрастните. Те ги разрешават, понеже децата са богати. Богати хора в света са децата. Те са богати с енергия, със сила, но децата са сиромаси в знание. Старият човек, той е бедняк. Това изобилие от енергия го няма както младия, но той е богат в умствено отношение. И старият има какво да учи. Старият учи как да придобие сила. Децата си играят със сила, у тях естествено иде животът, здравето. Някоя рана лесно заздравява, но у старите не заздравява така лесно. Децата сега разрешават въпроса. Вие казвате: „Остаряхме“. И знаете какво сте изгубили. В старостта вие сте изгубили онова богатство, което децата имат. Децата като се родили, изгубили знанието, което имали. Като са минали от невидимият свят, децата са слизали, те са били много учени. Сега да ви представя: Човек може да изгуби своето знание, изгубват хората своите бележки. Те носят бележки. Като дойдат към митницата, на земята, секвестират и остават без бележки. Нямаш бележките, тогава ще мязате на онзи православен свещеник, който за да знае какво да чете в неделя, кое Евангелие, ще отиде в църквата, ще обърне Евангелието и ще тури някое листче. Един ден той носил със себе си праз, обичал праза, и той вместо листче турил праз, за да намери кое да чете. Нали и вие си туряте в Библията или в някоя друга книга някой копринен конец или някоя лента. Свещеникът ходил с праза и си турил праз вътре. Него ден иде жена му по някаква работа и като видяла праза, казва си: „Колко обича праз“, взема че му натуряла на 10–15 места още. Гледа попа на другия ден, вижда много праз. Чудите се,когато дойде някой и тури във вашето Евангелие праз. Докато само вие туряте праз, лесна работа е. Като дойде някой друг, че и той тури, ще се чудите откъде дошъл праза. Онази попадия, тя ни най-малко не е разбрала, но за да го улесни в тази работа, тя турила праза. Тя мислела, че той като прочете Евангелието, той изяда по едно листо. Целта на това не е ни най-малко.\nКазвам: Като се приведе един пример, вие от него какво можете да извадите? Ще кажете, та да извадим примера от свещеника, ще кажете колко глупав човек е бил? – Праз туря ли се, за да отбележи страниците? Толкоз не знае ли? Да вземе едно листче, да запише еди-коя си страница, какво ще туря той праз? Но ония свещеници сме и ние, които правим същите погрешки. Случи ти се една опитност, трета, четвърта, всяка опитност показва по кой начин да се разреши мъчнотията. Срещнеш една мъчнотия някъде в живота, тя показва по кой начин може да се разреши. Всяка мъчнотия в тебе може да се разреши. В тебе са слаби очите, упражнявай се, не плачи, не се безпокой. Ще седнеш ще се упражняваш. Никога не правете тия движения, никога не правете неволни движения, в които вашата воля не взема участие. Подвижиш си крака, трябва да знаеш защо го подвижваш. Някой върви, движи се така. Те са неща неестествени. Ще имаш един ход много правилен. Всичките движения, в които нашата воля не взима участие, те са вредни за нас. Неволните движения на вашето сърце ги изключете, понеже друга воля има, която регулира сърцето. Други същества има, които регулират в нас сърцето. То е друг въпрос. Ние още не сме готови да регулираме. Ако сега почваме да регулираме нашето сърце, ще се осакатим. Дето нас са ни дали свобода на ръцете, на краката, на очите, на тялото, можем да правим тия упражнения. Всякога трябва да туряме нашата воля.\nТуй е закон. Някои хора са по-даровити, понеже са се упражнявали, вярват в Бога, турили са умът си на работа. Помнете, че всичките дарби се развиват при мисълта. Чувствуванието е спомагателно. Трябва да знаете чувствата, които имаме, това са завършените мисли на същества, които са мислили. Нашите чувствувания са завършените мисли на напреднали същества. Туй, което аз чувствувам, това е завършена мисъл на напреднали същества. Аз така мисля, казвам: Аз имам едно чувство, което е завършено чувство, което е завършена мисъл на едно същество, което е работило преди мене. Тогава аз започна да мисля върху моето чувство, да се свързвам с туй същество, за да ми разправи произхода на туй чувствувание, което имам в себе си. Онова, което аз сега мисля, моята мисъл, като стане завършена мисъл, тази мисъл ще бъде завършено чувствувание на някое друго същество. Следователно, туй същество със своите чувства, трябва да се свърже с мене. Със своите чувства ние сме свързани с по-висш свят, а с вашите мисли, трябва да мислите, за да се свържете с по-низшите. Ти не можеш да обуздаваш своята нисша природа, ако не мислиш. Ако вие чувствувате, чувствуванията са били в други. Вие трябва да мислите, за да ви се подчини вашата нисша природа. Понякой път казваме: „Пейте.“ Пейте за себе си, не искам да пеете за други.\nКато видял, че с лъжата не може да се прочуе, дяволът решил да създаде човек, както Бог е направил първия човек. Това е според една богомилска легенда. Бог го оставил свободен, да прави, каквото иска. И дяволът направил един човек, който се движил, говорил, работил, но едно му липсвало: душа нямал. Значи, всеки човек, който няма душа, е роден от дявола. Който има душа, е роден от Бога. Като разбрал погрeшката си, дяволът отишъл при Господа, с молба, да вдъхне душа и на неговия човек. Бог вложил част от душата в човека, който дяволът направил. От благодарност, дяволът обещал, че половината от печалбите на неговите хора ще бъде за Господа, а половината ще задържа за себе си. Как се познава човекът, направен и роден от Господа и този, направен от дявола? Първият живeе и служи изключително на Господа. Той е изцяло Божие творение, дяволът не е взел никакво участие в създаването му. Вторият принадлежи половината на Бога, а половината на дявола.\nСега, задачата на всеки човек е да ликвидира с дяволското творение, да не прави нов договор с дявола. Всички мъчнотии, нещастия и противоречия в човешкия живот се дължат на договора, който хората направили в далечното минало с дявола. Този договор се вижда от лъжата, която съществува между хората. Например, двама млади се оженят, но дълго време са бездетни. Жената се обръща към Бога, с молба да й даде едно детенце. Тя казва: Господи, ако ми подариш едно дете, ще го посветя да служи на Тебе. Бог чува молитвата й, и тя добива детенце. То расте, става юноша, младеж и, като дойде време за посвещението му, майката се обръща към Господа със следните думи: Господи, защо ти е моят син? Ти нямаш нужда от него. Нека бъде свободен, да си поживее, както разбира. Ще направя курбан, да откупя сина си от обещанието, което дадох. Тя избира едно угоено теле и го принася жертва на Господа, вместо сина си. Това е лъжата, която дяволът внесе в света, и с която човекът се свърза. Следователно, когато човек даде обещание да служи на Господа, това е майката в него. Остане ли без влиянието на майка си, той търси начин да се откупи с нещо, да развали договора между своята душа и Бога. Това става под влиянието на дявола в човека. Красив е стремежът на душата, но често дяволът взима надмощие и разкъсва връзката между нея и Бога.\nЕдна американка обещала сина си на Господа, с цел да получи Неговото благословение. Дошъл денят на посвещението му, но майката казала: Синко, обещах те на Господа, да проповядваш Словото Му. Днес, обаче, намирам, че и по друг път можеш да Му служиш. Не е нужно непременно да проповядваш Словото Божие. Стани търговец, да спечелиш много пари, за да помагаш на бедни и страдащи. Синът послушал майка си и чрез търговията се откупил от Господа. Отишъл в Австралия, дето станал голям търговец. Работите му тръгнали добре, спечелил голямо богатство и помагал на бедни. Въпреки това, една голяма криза в търговията го изненадала: той изгубил всичкото си богатство и останал последен сиромах. Като видял, че не може да върне богатството си, решил да стане проповедник, дано получи Божието благословение. Той постъпил според общото мнение: Докато е млад, човек служи на дявола, а като остарее – на Бога. Това значи: поживей си, докато си млад; като остарееш, служи на Господа. Но Бог не се лъже. Той не се нуждае от стари, разочаровани хора, които искат да се спасят чрез Словото Му.\nИз „Огънят на Любовта“ – УС, 16 февруари 1936 г.\n„Двама американци, добри приятели от детинство, решили да търгуват заедно. И двамата вложили по пет милиона долара в търговията си. Работата им вървяла добре, и приятелските им отношения се закрепили повече. След известно време и двамата се оженили. Така живели една-две години, но животът им не бил добър. И двамата се оплаквали от жените си и били готови да се разведат. Преди да направят това, те решили да разменят жените си, дано животът им се подобри. Опитът излязъл сполучлив. Сега те разбрали, че първият път не са попаднали в избора си. – Какво показва това? – Че хората често разместват нещата. Следователно, когато работите ви не вървят добре, когато се натъквате на противоречия и мъчнотии, ще знаете, че причината за това е в разместването на нещата, че те не са поставени на истинските им места. Поставите ли ги точно на местата им, противоречията и мъчнотиите ви ще изчезнат.“\nИз „Познат от Бога“ – УС, 1 март 1936 г.\nКато не разбират смисъла на противоречията, хората се питат, не може ли без тях. Сегашният живот е невъзможен без противоречия. – Какво трябва да правим с противоречията? – Ще ги приемете и ще се учите от тях. Щом се намерите пред някакво противоречие, ще постъпите като онази царска дъщеря в древността, която съзнателно ги приемала. Тя била красива мома и трябвало да се ожени за красив, умен царски син. От едно съседно царство се явил един царски син, млад, красив момък, и поискал ръката на царската дъщеря. Тя го харесала и се съгласила да му стане жена. В деня на сватбата дошъл отнякъде един жрец. Царската дъщеря се почудила, защо е дошъл този жрец, кой го е довел и попитала баща си, той да й отговори. Бащата казал: Жрецът е дошъл да оформи вашия съюз. – Не може ли без това? – Не може. Щом стъпвате в брак, този акт е необходим. Царската дъщеря се съгласила да изпълни и тази формалност. Между присъствуващите тя видяла един лекар. Запитала баща си, защо е дошъл лекарят на сватбата, бащата отговорил: Лекарят е дошъл да ви се представи, че когато стане нужда, да ви се притече на помощ. – Но сега ние сме здрави, нямаме нужда от лекар. – Той е предвидлив, дошъл е по-рано, да не става нужда да го търсите. Царската дъщеря приела и това посещение. После тя видяла един готвач и запитала баща си: Защо е дошъл този готвач? – Той знае, че като се ожените, ще имате нужда от добър, опитен готвач. Не дойде ли на време, щастието ви ще се развали. И на това се съгласила. Най-после тя видяла между посетителите една стара баба и запитала баща си, какво търси тази баба на сватбата. Бащата отговорил: Бабата е дошла да ви се представи, защото един ден ще имате нужда от нея. Тя ще изпълни ролята на акушерка. Колкото да са противоречиви тия явления в момента на сватбата, те трябва да се приемат. Царската дъщеря се опитала да се освободи от тях, но не могла, трябвало да ги приеме.\nбеседа "От сърцето", книга "Да ви даде"\nРедактирано Януари 15, 2009 от Моника13\nВземане и даване, НБ, 6 май 1917г.\n„Един светия живял в продължение на 20 години в една гора, дето събирал пръчки, от които правел кошнички. От време на време той слизал в близкия град да продава кошничките, за да се прехранва. На пътя, по който минавал, той виждал един каменар, беден, благочестив човек, който по цели дни чукал камъни и едва прехранвал семейството си. Като виждал светията, натоварен с кошнички, каменарят го поканвал при себе си, заедно да хапнат и да си поговорят. Светията оставал много доволен от каменаря и постоянно се молил на Бога да подобри материалното му положение, да не се измъчва. Бог казал на светията, че ако положението на каменаря се подобри, характерът му ще се изопачи. Светията не могъл да си представи как е възможно толкова добър човек да се развали и все още настоявал в молитвите си да му се облекчи положението. Най-после Бог решил да изпълни молбата му. Той открил на светията къде има заровено голямо богатство, за да съобщи това на каменаря. Светията веднага завел каменаря на посоченото от Бога място и му казал да разрови земята, да види къде е скрито богатството. Каменарят направил всичко, каквото светията му казал и наистина намерил голямо богатство. Той взел парите и веднага започнал да си строи голяма къща, която мебелирал добре. След това купил скъпи, разкошни дрехи на себе си и на семейството си. Едновременно с това той се снабдил с хубав файтон и тръгнал из града да се разхожда. В скоро време той се прочул из цялата околност като виден, знатен господин, със сила и влияние между хората, заради което бил избран за министър-председател в своята държава. Светията продължавал да минава край старото място на каменаря, но вече не го виждал. Каменарят отдавна напуснал чукането на камъните. Няколко години след това, светията срещнал каменаря в града, спрял го, да се разговори с него, но каменарят, скъпо облечен, погледнал надменно и отвисоко на светията, като му казал: Кой си ти? Как смееш да ме безпокоиш? Аз не те познавам, навярно ти имаш грешка, като мислиш, че съм твой познат. Светията се отдръпнал настрана и дълбоко се замислил, но понеже имал знания, той си обяснил всичко това с променливото човешко сърце.\nИ тъй, каменарят, за когото светията се молил на Бога да подобри материалното му положение, станал наистина богат, но погубил душата си. Понеже светията не съзнал погрешката си, Бог изпратил при него един ангел, да му даде добър урок. Ангелът се приближил при светията и започнал да го бие, след което му казал: Ти направи един несполучлив опит. Ти пожела да се подобри материалното положение на каменаря, но с това погуби душата му. Сега трябва да се молиш да изправиш по някакъв начин погрешката си. Като разбрал каква голяма грешка е направил, светията отишъл в пустинята, дето прекарал в уединение, в пост и молитва, да спаси душата на каменаря. И този път молитвата му била приета. Срещу каменаря, като министър-председател, започнали ред интриги и преследвания, в резултат на което той изгубил положението си и се върнал към първия си занаят. Доволен от себе си, че изправил погрешката, светията се върнал в гората, дето се занимавал с правене на кошнички. И всеки път, когато отивал в града да ги продава, той се спирал в дома на каменаря, който го приемал сърдечно, угощавал го добре и го изпращал в града. Като се разговаряли, каменарят му казал: Помоли се пак на Бога, да върне богатството ми. Първият път не можах да го оценя и го изгубих. При вида на такова голямо богатство аз се възгордях, забравих Бога, отказах се от тебе, но ако Бог отново върне богатството ми, аз ще изправя поведението си. – Не, втори път не правя същата погрешка, отговорил светията.\nСледователно, искаш ли да помогнеш на един човек, ти трябва да вземеш участие в неговата работа. Ако двама души не работят заедно една и съща работа, те не могат да си помагат. Учителят помага на учениците си, защото взима участие в тяхната работа. Майката помага на децата си, защото взима участие в тяхната работа. Ако във всяка работа човек не вложи вяра, надежда и любов, тя не може да даде никакъв резултат.“\nЕдин американски мисионер пътувал от един град в друг, да проповядва Словото и да събира пари за бедните. Трябвало да мине през една гъста гора. По едно време той почувствувал голям страх, голяма вътрешна мъчнотия и слязъл от коня да се помоли на Господа. После се качил на коня и продължил пътя си. Изведнъж той видял пред себе си човек, с пушка в ръка, който се готвел да стреля, но не стрелял. Мисионерът не се уплашил, спокойно минал през гората. След няколко години го повикали при един умиращ. Преди да започне молитвата, умиращият му казал: Познаваш ли ме, кой съм аз? – Не те познавам. – Аз съм онзи разбойник, който те срещнах в гората и мислех да те убия, за да те обера. – Защо не изпълни желанието си? – Когато ти слезе от коня си да се молиш, до тебе седеше бял човек на бял кон, добре въоръжен. Аз не посмях да те убия, уплаших се и се отказах от намерението си. Казвам: Разбойникът видял Господа, а мисионерът не Го видял. Другите хора виждат Господа около вас, а вие не Го виждате. – Какво виждате вие? – Само мъчнотиите си.\nБеседа „Окото на любовта”, кн. „Ликвидация на века”\n„В миналото съдът осъдил една бедна вдовица, майка на четири сирачета, за престъпление, което не е извършила. Като не могли да намерят истинския виновник за престъплението, съдът попаднал на тази вдовица, несправедливо уличена от нейни неприятели, и я осъдили на доживотен затвор в Сибир. Един млад момък, който нямал близки в света, чул за нещастието на вдовицата и се явил в съда, дето се признал за виновник на извършеното престъпление. Престъплението се заключавало в това, че някой изгорил къщата на един богат чифликчия. Момъкът казал, че той запалил къщата на чифликчията. Съдът веднага освободил бедната вдовица и вместо нея турил в затвора младия момък. Десет години след това един свещеник, някъде в Русия, бил повикан да изповяда един умиращ. Умиращият изповядал престъплението си, което някога направил, а именно: за да отмъсти на един богат чифликчия, той запалил къщата му и вместо да си, признае престъплението той хвърлил вината върху една бедна вдовица. Тази изповед дошла до съда, и съдията се разпоредил да освободят момъка от затвора. Обаче, късно било вече – момъкът не бил между живите. Той пожертвал живота си за бедната вдовица и малките сирачета. Колко хора са готови днес за такава жертва? Само великата и съзнателна жертва може да изправи света.“\n„Вчера, като отивахме на Витоша, към село Симеоново ни настигнаха три деца, които тръгнаха с нас. Ние вървим – аз и още един брат, бързо се изкачваме, но и децата вървят с нас. Братът ги запита, отде са, в кое отделение са, и те отговаряха. Ние се качваме нагоре, и те след нас. Разбрахме, че те имат намерение да ни следват докрай. Накарахме ги да съберат малко клечици за огън. Те събраха доста клечици и, когато стигнахме на определеното място, помогнаха на брата да накладе огън. Братът отиде за вода, и те го придружиха. Седнахме да обядваме. Те се отдалечиха малко настрана. Те казаха, че нищо не си носят, учат се да минават без обяд. Искат да ядат по два пъти на ден: сутрин и вечер. Едното момче си отиде, останаха само двете. От града дойдоха четири сестри – станахме всичко девет души. Започнахме да се храним. С нас заедно седнаха и децата, взеха участие в молитвата. Дадохме им по три ябълки и по една филия хляб. Така прекараха и те целия ден с нас.\nКазвам и на вас: Без да ви канят, тръгнете сами нагоре, в Божествения път. Не чакайте да ви канят. Като видите, че някой тръгва в Божествения път, тръгнете и вие след него. Чакате да ви канят по няколко пъти. Вижте, как постъпиха децата от Симеоново. Братът на няколко пъти им каза да се върнат, но те вървяха след нас. ... Пак ви казвам: Тръгнете в Божествения път, без да чакате покана. Когато светлите духове тръгват напред, върви и ти след тях. Върви без страх. По пътя ще намериш съчки за огъня. Добрите постъпки са съчките, които ще поставиш на Божествения огън, за да принесеш своята жертва. Огнище без огън не съществува. Огънят е мястото, дето животът се проявява. Влезте в Божествения живот, дето нещата горят, без да изгарят. Влезте в безопасния път, в пътя на любовта.“\nРедактирано Януари 27, 2009 от Станимир\n„– Искам да бъда силен. – И това може, но ще срещнеш съпротивление на пътя си. Готов ли си да се справиш с него? – Искам да смажа всичко, което се изпречва пред мене. – Тогава ти ще се намериш в положението на комара, който за пръв път приложил своето оръжие срещу лъва. Той влязъл в носа на един лъв. Лъвът умрял от отровата на комара. И комарът засвирил весело и си казал: Аз убих лъва, царят на животите. Кацнал на една паяжина. Като го съзрял, паякът тръгнал към него. Но комарът му казал: Аз убих царя на животите, а ти, едно малко животинче, искаш да ме изядеш! Комарът нямал представа за себе си. Че лъвът умрял, това е случайност. И ти някога извършиш една работа не по силите си и си въобразяваш, че си силен. Не се заблуждавай, защото паякът ще те изяде.“\n"Единъ день Настрадинъ Ходжа излѣзълъ на кушия съ своя старъ волъ, защото нѣмалъ конь. Нѣкои го запитали: „Ами защо съ този старъ волъ си излѣзълъ?“ – „Не го гледайте, че сега е старъ, какво хубаво, младо и пъргаво теле бѣше той,“ отговорилъ Настрадинъ Ходжа. Така и нѣкои хора живѣятъ съ своето минало. Нашиятъ сегашенъ животъ е изразъ на миналия ни животъ, а това, което сега приготовляваме, ще бѫде изразъ на бѫдещия ни животъ. Нѣкои питатъ: „Какъвъ ли е билъ моя миналъ животъ?“ Такъвъ какъвто сега живѣешъ. „Какъвъ ли ще бѫде бѫдещиятъ ми животъ?“ Каквито условия сега си приготовлявашъ."\n"Голѣмата лакомия въ живота ражда у всички хора голѣми нещастия. Разправяше ми единъ господинъ, който ходилъ на ловъ въ Стара планина, какъ наблюдавалъ какво правила една мечка съ петтѣ си мечета. Около рѣката тази мечка намѣрила една голѣма плоча, бъркала съ рѫцѣтѣ си вѫтрѣ и изваждала раци за мечетата. Едно отъ мечетата постоянно следѣло майка си и колкото рачета изваждала, то ги веднага изяждало. Тя му ударила толкова силенъ шамаръ, че то се търкулило на земята. Мечката продължила пѫтя си, но вижда, че мечето не идва, затова се върнала при него и видѣла, че било мъртво. Взела го у себе си, люляла го, но не могла да го съживи. Мечетата трѣбва да знаятъ какъ да се хранятъ, а вие трѣбва да знаете какъ да удряте плѣсници."\nРедактирано Февруари 8, 2009 от Ася_И


Коментари - Слави Трифонов: Борисов пак лъже за цената на вота, милионите ги няма за нищо | Днес.dir.bg\n08:30 | 03.08.21\nЯвно за теб 100 милиона са дребни пари.\nМдааа, цифрите са си цифри и могат да оборят всяка лъжа, стига да има кой да ги провери.\nДългичко,кьораво ,плешливо от село дошло с черепче на фланелката? Що е то ?\nТози, няма ли да излезе от зоната си на комфорт и да застане пред всички журналисти, за да отговаря за глупостите, които наговори и най-вече,натвори\nАман от селянии , казал слафчо и си заминал за Учиндол .....\nреплика +72 -16\nТрифонов, ти си рядко срещан тъпак, мой човек. По едно нещо стигнахме САЩ-там и най-пропадналия наркоман може да стане уважаван общественик. За съжаление...\nЧалгаря от нищо не разбира и пак влиза в спор който не може да спечели. Изборите са много по-скъпи отколкото е дадено за машини и прочие заради скритите разходи: наеми, възнаграждения, пропуснати ползи, смяна и т.н. Но кой да му ги обясни тези работи.\nвие по стар навик ДДС то го нямате за нищо? Само дето държавата не може да си го възтановява току така!!!!!\nОмръзна ми от тая скапана държава и всички вас! Как можах да се родя тук?! Тук няма един нормален политик, който да представлява нацията. Това тук е прокълнато място.\nреплика +76 -71\nСлави,тази зган трябва да гние в затвора ! Ще помагам с каквото мога,само не се отказвай,моля те.\nКакво се оборва? Ясмо е, че Борисов закръглява. Въпросът не е дали е казал точното число или го е позавишил. Става въпрос за даването на значителни суми за новите избори и това е вярно. Така че Славчо да не се хваща за тези дедтайли, защото ако 14 милиона разлика са много пари, то станалите реални разходи са още повече.\nспри се бе хлапе!\nабе тоя луд ли що не се самоубие с свръхдоза то бив наглост бива ама той задмина всички по добре ДПС да управлява отколкото тоя то ако ги няма сценаристите тоя и на охраната неможе да плати\nТака наречената "деморкация" е вредна за тая държава! Лошото е, че малко го разбират.\nBTV E ПРЕКРАСНА ТЕЛЕВИЗИЯ !! (нерегистриран)\nТОЗ ХУБАВЕЦ ГОДИНИ ГО ИЗХРАНВАХА !! С МЪКА ГО ИЗГОНИХА !! НИКОЙ НЕ ГО ГЛЕДАШЕ !! СЕГА ПЛЮЕ ???\nКраката на Марк Зукърбърг трябва да целуват всички политици, защото ако не беше той, сега щяха да мълчат като риби.\nреплика +79 -20\nЧе инатът на Слави ще ни стреват поне 100 милиона Д ви кажа ли защо? Защото въпреки машинното гласуване ще се отпечатат съответния брой хартиени бюлетини Заплати на СИК Наеми на помещения Охрана А новите 1500 машини? А транспортът им до Турция и Лондон? Трупат се нови и нови разходи\nреплика +61 -16\nЯвно Чалгарят е очаквал да кажат "Изборите струваха 87 787 878 лв. и 78 стотинки", за да каже "как пък ги изчислихте до стотинка бе". То като вица за Зайо "ти защо пак си без шапка?"\nНа Пинокио никой вече не му вярва за нищо!\nреплика +73 -59\nГоведата от ГРОБ окрадоха държавата по-зле от комунистите и сороския дудук Костов вие врещите за някакви 100 млн. при 38 млрд външен дълг.\nЗабелчзах че Славчо Чалгаря послушно е пропуснал да спомене двата милиона платени на ИТН.\nМажоритарната Лъжа е една.\nAngel Angelov (нерегистриран)\nСтрашен тъпак. като говори за PR, да каже докога Тошко и дтугите малоумни сценаристи ще му пишат постовете във фейсбук. Ако се смятат за толкова умни да излязат поне един път, един от тях в публичен дебат да се покажат какви са философи.\nпърво оправи граматиката\nреплика +64 -26\nСлави, обирай си сценаристите и си отивайте в телевизийката. То се видя и как основни ТВ се опровергаха. Не ставате, стана ни ясно, така че омитайте се по-бързо, че да стане ясно за кого ще се гласува. Много ти е удобно да разпитваш и усмиваш от твоето кресло, но виждаме, че много те е страх да застанеш лице в лице от другата страна, теб да разпитват и усмиват.\nКви глупости говориш - ДДС няма защо да се възстановява на държавата - нали тя го прибира. Идиоти.\nреплика +100 -72\nБраво Слави !!! Нито крачка назад ,мачкай герберастите лъжливи.Един ден ще сме свободни!!!\nНе мога да не се съглася с Трифонов въпреки,че съм далече от изкуството му. За съжаление към момемта около него има хора с голям ентусиазъм, но с малко управленски опит и машината на "модела" просто няма да му позволи да разбие статуквото. Редно е да потърси изявени експерти със собствено мислене независимо дали са в някои от партиите на статуквото. Такива има и не могат да направят нищо заради т.н.партийна дисциплина. Търси и ще намериш!\nреплика +87 -71\nИстина боли, нали герберунгели. Пръскайте слюнка и лиги, вие само това можете, защото се некадърници, калинки и скопци, не ставате за нищо.\nщо не се скриеш вече,видяхме ,че не ставаш за нищо!Дано и тъпаците ,които гласуваха за теб са разбрали ,че и за чеп за буре не ставаш!\nреплика +69 -57\nВ случая е прав. Бойко много говори. абсолютно плямпало е станал. Човек трябва да знае кога да млъкне малко. Много глупости ръси.\nДа плюе всеки може! Хайдееее чао - ти получи своя шанс, нооооо гонпроигра сблека ръка. Обвинявай само себе си!\nреплика +73 -12\nСега този чалгар иска да ме убеди, че влизането от избори в избори за кефа му и на за кефа на Радев е хубаво. Не Борисов няма за нищо милионите, а точно ти ги нямаш за нищо. Спомням си много добре шоуто ти вечерта когато направиха Пеевски шеф на ДАНС, тогава каза "Е какво толкова като Пеевски е шеф на ДАНС". Преди няколко дена каза същото "Е какво толкова като направим още един избори, изборите са хубаво нещо".\nреплика +65 -18\nЗначи 14 милиона са ужасно много пари а 100 милиона реални за избори за ужасно малко пари ? Така ли г-н 7/8 ми ? Докога българина ще плаща за вашите безвкусни шоута с нулева стойност ?\nСЛАВЧО ПАК СЕ УНЕСЪЛ (нерегистриран)\nКАКВО КОМЕНТИРА МИСТЪР ЛЪЖА ТОЙ ББ ОТ 2005 Е КАЗАЛ МАКСИМУМ 30 ИСТИНИ, ВСИЧКО ОСТАНАЛО ЛЪЖА\nТия нашите другарчета за 3 месеца оспамиха фейсбук! Цугербърг няма ли да се самосезира? Изхвърлиха Тръмп от платформата (незнайно защо реално десен политик като Тръмп имаше акаунт там), а нашите спамери блъскат глупости по цял ден. Дори и да има ФБ, само заради г-н Бойко и г-н Станислав бих го напуснал...\nНе. ДПС в никакъв случай! Но с неговите тъпотии и това може да стане. Много мизерии ни сътвори този Учиндолец.\nСлавиту пак забрави ДДС то да сложиш хаха\nТози чалгар,повтаря думите (нерегистриран)\nна мурвата Лая,май?!\nЕй то не било 50 ами 43 милиона - евтинийка, дай всеки дем ... А то дали няма и логистични разходи, инсталации поддръжка обучения ? Нищо важното е да правим избори докато успеят да нагласят така изборите че да получат мнозинство... Абе въобще демокрация :D\nреплика +53 -47\nБорисов на две магарета сено не може да раздели, за това не прави разлика м/у милиони, милиарди и т.н.\nМи защо не купихте хеликоптер по цял ден само се разправяхте в парламента!\nСтига плямпа и ти саде а да беше доказал че можеш и да работиш така както плямпаш....Един дол дренки сте ама все някой друг ви е виновен...А ти малко ли лъга??? Защо поне преизчисляването на пенсиите не направихте което щеше да е за хората ами се дърляхте за вашите заплати и субсидии.... ако изборите се провалят защото машини няма кой ще да ви е виновен тогава??? Може би служебното че не ги е изработило за месец?????\nА, ДДС-то? (нерегистриран)\nЗащо го пропусна, СлаФчо?!\nЧервей , като върнете заплатите от НС и субсидиите ще има хеликоптер .\nЗначи ,не 50 ,а 43 без ДДС? (нерегистриран)\nТ.е.,не врат,ами шия!\nЕй чалгар ! Какво постигнахте с недоносеността ти партиика ? Позволихте на турците да гласуват масово в Турция !!! НИЩО ДРУГО !!!\n100 милиона за избори са много, а 10-тина милиона евро / 20 милиона лева за 1 километър магистрала са ОК?!?! Инфраструктурата е важна, но изборите няма как да не са поне толкова важни, колкото са 5 километра некачествен път, за който после Бог знае колко отиват за ремонти на ремонтите.\nИТН=Има Такива Некадърници (нерегистриран)\nПразни приказки на един кух чалгар! Той не го е писал (има други негови роби за това), пък и не може да смята с цифри над 100. Чухме какво говори като не чете аутокю. Трагедия! По-добре да се откажат от бъдещи избори да не се излагат! Или ще бъдат изчегъртани!


▷ Вентилатор за баня размери ⇒【 2022 】\nПредполагам, че сте търсили нещо, свързано с Вентилатор за баня размери или много подобно. Е, днес е вашият щастлив ден, защото намерихме най-добрите продукти, свързани с Вентилатор за баня размери, на супер цена. Не губете време и купете сега, без да се местите от дома си.\nКолко струва Вентилатор за баня размери?\nС други думи, именно практическото им използване прави комбинираните бормашини все по-популярни. Ето защо класическата бормашина за дървообработване е била слабо застъпена в миналото. Разработването на тези инструменти означава, че за кратки работи по поддръжката, работа на труднодостъпни места или дори работа далеч от източник на захранване, те осигуряват същата производителност като Вентилатор за баня размери с директен източник на захранване.\nАкумулаторната отвертка е инструмент, който се захранва от акумулаторна батерия и може да се използва за извършване на широк спектър от задачи за завинтване и пробиване по удобен начин. Работата на инструмента не зависи от електрическата мрежа. По принцип винтовертът е инструмент, който е приблизително еквивалентен на строителен и ...\nМожете да закупите Вентилатор за баня размери основно в магазините за строителни материали. Ако все още не сте сигурни, можете да попитате за съвет служителите там.Можете също така да намерите всички устройства от тази статия, свързани със съответните магазини. Там можете да разгледате и точните функции. Също така е полезно да прочетете отзивите и да видите какво харесват другите за тях.\nНо диаметърът на свредлото също оказва голямо влияние върху скоростта. Тъй като при въртенето на свредлото не само се генерира много топлина, но и пробиваният материал може да се накъса или дори да се спука в краищата на отвора, скоростта на въртене по време на пробиване е от решаващо значение за постигане на чист и перфектен резултат от работата.\nКомпанията DWT предлага за продажба не само Вентилатор за баня размери, но и множество други продукти с електрическо задвижване. Можете да закупите триони, електрически стъргалки, електрически рендета или фрези. Последните обаче са предназначени по-скоро за промишлена употреба. Затова за домашна употреба е по-добре да изберете други продукти от DWT. Независимо дали са употребявани или нови, DWT винаги предлага най-доброто обслужване и дълга гаранция.


В сряда: Тържество на гара Септември – 70 години от тръгването на първия влак от теснолинейката | PZdnes | Днес новината си ти\n5081 Изгледи декември 06, 2015 Няма коментари.\tМестни избори 2019, Само тук, Септември, Транспорт, Хората Stefka Vencheva\nНа 9-ти декември, сряда, теснолинейката Септември – Добринище навършва достолепните 70 години. По този повод и по идея на Кристиан Ваклинов, група ентусиасти организират отбелязване на празника в гара Септември-теснопътна.\nТържественото изпращане на пътническия влак за Добринище, заминаващ в 9:47 ч. от гара Септември, ще започне половин час по-рано – в 9:15 часа.\nОчаквайте разнообразна програма, вплела традиции, история, настояще и бъдеще в едно. По време на празника ще бъде открита и уникална юбилейна изложба във влака. Време е да покажем, че теснолинейката не е забравена. Време е да бъдем единни и да опазим ценности като тази, завещани ни от предишните поколения. Трябва да се гордеем с това национално богатство, което е много повече от влак, стигащ от точка А до точка Б. Нека бъдем заедно на Малката гара в град Септември – на 09.12.2015 от 09:15 часа! Очакваме Ви! – каза Кристиян Ваклинов.


Гей-толерастията в САЩ\n18 September 2020, 20:40:37\n► Гей-толерастията в САЩ\nStarted by Hatshepsut, 22 November 2018, 13:24:20\n22 November 2018, 13:24:20\nДетска книжка за гей пингвини възмути родители в САЩ\nСтрахотен скандал се разрази в САЩ около книгата ,, And Tango Makes Three" (,,С танго станаха трима"), в която се разказва историята на хомосексуална двойка пингвини, които живеят в Нюйоркския зоопарк, съобщава religiabg.com.\nРодителите на децата от малките класове в началното училище на град Шилох в щата Илинойс настояха книгата да бъде махната от училищната библиотека.\nСпециално създаденият родителски комитет поиска обяснение от директорката на училището, но тя отказала да се срещне с тях, обяснявайки, че за да изпълни искането им, значи да въведе цензура.\nИлюстрованата книга за деца разказва за живота на хомосексуална двойка пингвини, които са се превърнали в кумири на американското гей-общество.\nПингвините Рой и Сайло отглеждат и възпитават малкото пингвинче Танго, което са си излюпили от оставено им от служителите на зоопарка оплодено яйце.\nХомосексуалната двойка са били неразделни в продължение на пет години, докато през септември 2005 година в зоопарка не се появява самката Скрапи, която силно заинтригувала Сайло. Новата хетеросексуална двойка си е направила гнездо и прекарват времето си постоянно заедно, а отхвърленият Рой останал самотен.\nСпоред възмутените родители отношенията между Рой и Скайло се противопоставят на традиционните семейни ценности. Между другото, в зоопарка има още четири еднополови птичи двойки, в една от които влиза и порасналият пингвин Танго, възпитан от приемните си родители - гейове\nRe: Гей-толерастията в САЩ\n22 November 2018, 13:29:41 #1\n"Мис Калифорния 2008" Кари Приджийн се раздели с короната си.\nИзпълнителният директор на конкурса Кийт Люис съобщи, че се стигнало до този развой, защото красавицата не изпълнявала договора си и отказвала да участва в различни събитията от името на организацията, която прави модното състезание.\nНа церемонията по избирането на "Мис САЩ" 22-годишната Кари скандализира журито и публиката с изказването си срещу гей браковете.\nПрез май тя бе на косъм да загуби титлата си, след като призна, че се е снимала по монокини на 17 години. Тогава собственикът на конкурса Доналд Тръмп застана зад нея.\nНа церемонията на "Мис САЩ" Кари Приджийн каза, че според нея бракът трябва да бъде между мъж и жена. Не искам да обиждам никого, но така съм възпитана, отсече тя.\nИзказването й беше провокирано от въпрос на един от членовете на журито трябва ли браковете между хомосексуални двойки да бъдат разрешени във всички щати.\nПо-късно тя защити възгледите си в предаването Fox and Friends по телевизия "Фокс" (FoxNews.com), в което каза, че позицията й е близка до мнението на президента Барак Обама.\nПет американски щата легализираха гей браковете. Калифорния не е сред тя. На референдум миналия ноември те бяха отхвърлени.\n22 November 2018, 13:36:56 #2\nАмериканският президент Барак Обама направи обръщение към хомосексуални деца.\nДържавният глава ги увери, че "не са сами", след като по-рано този месец редица тормозени младежи решиха да извършат самоубийство.\n"Не знам какво е да бъдеш жертва, защото си гей, но знам какво е да растеш с чувството, че не принадлежиш на този свят. Тежко е.", каза Обама в обръщението си.\nДържавният глава подчерта, че е оскърбен от самоубийствата на младите хора, които бяха малтретирани и преследвани от връстниците си, защото са гейове.\n"Като баща на две дъщери, това къса сърцето ми", обяви американският президент. "Не сте сами и не сте извършили нищо нередно." завърши държавният глава на САЩ.\n22 November 2018, 13:39:27 #3\nСенатът одобри със 65 срещу 31 гласа законопроекта, които отменя забраната за хомосексуалистите във въоръжените сили да проявяват открито своята сексуална ориентация\nХомосексуалните вече ще могат открито да служат в американската армия.\nСъс законопроекта, одобрен от сената на САЩ, се прекратява 17-годишната политика, наричана "не питай и не казвай".\nСенатът одобри със 65 срещу 31 гласа законопроекта, които отменя забраната за хомосексуалните във въоръжените сили да проявяват открито своята сексуална ориентация.\nЗаконопроектът бе изпратен в Белия дом за подпис от президента Барак Обама.\nВ изявление на Белия дом се посочва, че президентът отдавна е искал тази промяна, която "укрепва националната сигурност и подкрепя равенството, на което е базирана страната".\nМинистърът на отбраната Робърт Гейтс подчерта днес, че след влизането в сила на закона за известен преходен период ще бъде запазена досегашната политика.\nТя не забранява на хомосексуални да служат във въоръжените сили, но не им разрешава да демонстрират какви са.\nРешението беше прието от Конгреса през 1993 г. като компромис между поддръжниците на забраната гейовете и лесбийките да служат в армията и тези, които искаха да променят това.\nПоддръжниците на политиката смятат, че ако се позволи на открити гейове да служат в армията, това ще повлияе на морала и на "добрият ред и дисциплина" във въоръжените сили.\nПо време на предизборната си кампания Обама обеща промяна на политиката, но преди това се зае с други проблеми като икономиката и войните в Ирак и Афганистан.\n22 November 2018, 13:41:10 #4\nВ реч в централата на ООН в Женева във вторник държавният секретар Хилари Клинтън обяви пред дипломати, че "гей правата са човешки права". Тя сравни борбата с дискриминацията на хомосексуалните с тази за равнопоставеност на жените и за равенство на хората с различен расов произход.\nИнструкция от администрацията на президента Барак Обама определя федералните агенции да взимат предвид гей правата, когато взимат решения, свързани с американска помощ в чужбина и разглеждането на молби за убежище.\nПодобна политика съществува по отношение на равенството между половете и етническото насилие. В инструкцията не е посочено какви биха били последиците за държавите с хомофобия.\n"Никога не бива да бъде обявявано за престъпление това, че човек е гей", заяви Клинтън и допълни, че културните или религиозни традиции на която и да е страна не са оправдание за дискриминация срещу хомосексуалните.\n"Хомосексуални се раждат във всяко общество в света. Да си гей не е изобретение на Запада. Това е човешка реалност", каза Клинтън в Женева.\nВ публиката присъстваха и дипломати от държави, където хомосексуалността е обявена за криминално престъпление, посочва Би Би Си, а "Асошиейтед прес" твърди, че част от тях са напуснали залата веднага след речта на държавния секретар.\nНовата стратегия повдига сложни въпроси пред САЩ, които ще трябва да намерят как да я прилагат към традиционни съюзници като Саудитска Арабия, например, където хомосексуалността е абсолютно забранена. Самата Клинтън призна, че в САЩ също има нееднозначни резултати от защитата на гей правата, защото до 2003г. в някои щати сексът между хомосексуални бе престъпление.\nСпоред Блия дом това е "първата американска правителствена стратегия за борба с нарушаването на човешките права на хомосексуалните в чужбина". Анализатори посочват, че на този ход се гледа и като на опит на Обама да спечели подкрепата на гей общността в САЩ за преизбирането си през 2012г.\nКандидати за номинация на Републиканската партия за кандидат критикуваха решението на Обама. Тексаският губернатор Рик Пери заяви че "защитата на гей правата в други страни не е в интерес на Америка и не си струва и стотинка от парите на данъкоплатците".\n22 November 2018, 13:42:44 #5\nПърва хомосексуална целувка в американската армия\nПървата публична гей целувка в американската армия стана факт във военноморска база в щата Вирджиния, където след 80-дневно плаване пристигна десантният кораб "Oak Hill".\nСред посрещачите на брега беше 22-годишна старшина трети клас Ситлалик Снел, която посрещаше 23-годишната старшина втори клас Мариса Гаета.\nКогато Гаета слезе от кораба, двете военни се целунаха под одобрителните възгласи на околните.\nТова беше първата публична целувка между хора с нетрадиционна сексуална ориентация, които са на служба в армията.\nДосега им бяха забранени подобни прояви поради действащото от 1993 г. правило Don't Ask Don't Tell (Не питай, не казвай).\nДвете млади жени са учили заедно във военноморското училище, където се влюбили. Но до последния момент те е трябвало старателно да крият чувствата помежду си.\nПрез септември тази година обаче забраната беше отменена и хомосексуалистите в американската армия получиха правото открито да демонстрират ориентацията си.\nОкуражени от последните нововъведения, представителите на сексуалните малцинства са решили да не спират дотук и сега искат армията да признава и еднополовите бракове между военни, като за партньорите да се отнасят всички привилегии и придобивки, които сега се полагат на съпругите на военните, пише NEWSru.\n22 November 2018, 13:43:38 #6\nВ щата Вашингтон одобриха закон за разрешаване\nна еднополовите бракове\nКамарата на представителите на щата Вашингтон гласува закон за легализиране на еднополовите бракове, предадоха световните агенции.\nВ близките дни законът ще бъде подписан и обнародван от губернаторката Кристин Грегоар, която го подкрепя. Така щатът ще е седмият в САЩ, легализирал еднополовите бракове, след Кънектикът, Айова, Масачузетс, Ню Хемпшър, Върмонт и Ню Йорк, предава БТА. Към тях се добавя и федералната столица Вашингтон.\nВотът в щата Вашингтон стана ден след като федерален апелативен съд обяви забраната в Калифорния на гей браковете за антиконституционна, припомня Франс прес.\nЖителите на Калифорния получиха правото на хомосексуални бракове за няколко месеца през 2008 г. преди то да им бъде отнето чрез забраната.\n22 November 2018, 13:45:48 #7\nРазрешиха хомосексуалните бракове в Мериленд\nМериленд стана осмият щат в САЩ, в който се легализират хомосексуалните бракове, след като губернаторът демократ Мартин О`Майли подписа одобрения от Сената миналата седмица текст.\nНие сме един и уникален Мериленд, и в края на край на краищата искаме едно и също нещо за нашите деца - да бъдем защитавани по еднакъв начин пред закона. Законът трябва да влезе в сила през януари 2013 г. Освен Мериленд още седем други щата, основно в североизточната част на страната, са легализирали хомосексуалния брак. Това са Кънектикът, Айова, Масачузетс, Ню Хемпшир, Върмонт, Ню Йорк и щата Вашнгтон.\n22 November 2018, 13:46:31 #8\nОбама се изказа открито в подкрепа на хомосексуалните бракове\nПрезидентът на САЩ Барак Обама за първи път се обяви в полза на гей браковете в интервю за телевизия Ей Би Си, съобщи Ройтерс. Това е голяма промяна в неговата позиция по въпроса, която вероятно ще се хареса на неговия политически електорат и ще раздразни консерваторите, отбелязва агенцията.\n"За мен е важно да продължа и да заявя, че според мен двойките от един и същи пол трябва да имат възможността да сключват брак", каза Обама, цитиран от БТА.\nТри дни по-рано вицепрезидентът Джо Байдън също в телевизионно интервю каза, че гей браковете не го притесняват.\nОбама заявява за първи път открито позицията си по този въпрос, който разединява американците. Натискът върху президента да разясни вижданията си се увеличи, след като Байдън и други членове на правителството се обявиха в полза на еднополовите бракове.\nЕй Би Си уточни, че Обама е изразил лично мнение и че все още подкрепя становището, че държавите са тези, които трябва да вземат решенията в тази област.\nОрганизации, които се застъпват за правата на хомосексуалистите, приветстваха изявлението на Обама като "историческо", и изтъкнаха, че изразената от него подкрепа е "поредна огромна стъпка към осъществяването на обещаното в страната равенство".\nПрезидентът подчерта в интервюто, че първата дама Мишел споделя неговото мнение. Той добави, че влияние върху позицията му са изиграли и дъщерите му Малия и Саша, които имат приятелчета, чиито родители са с еднополови бракове.\n22 November 2018, 13:47:31 #9\nФедералният апелативен съд в Бостън постанови, че законът за защита на семейството от 1996 г. противоречи на конституцията, предадоха информационните агенции.\nЗаконът е пределен като противоконституционен, тъй като лишава хомосексуалните двойки от някои гарантирани от държавата придобивки, включително пенсионни.\nСъдиите са приели единодушно, че закон, който определя брака като семеен съюз между мъж и жена, по същността си е дискриминационен.\nНезависимо то решението на съда в Бостън, хомосексуалните двойки няма да получат равни права с хетеросексуалните докато Върховният съд на САЩ не се произнесе с окончателно решение.\nРешенията на Федералния апелативен съд в Бостън имат сила в 4 щата, както и на територията на Пуерто Рико, който се намира под американско управление.\n22 November 2018, 13:49:23 #10\nЗа пръв път: Действащ конгресмен сключи еднополов брак\nБарни Франк стана първият действащ конгресмен, който сключи еднополов брак.\nНа церемонията в събота присъстваха много известни личности.\nАмериканският демократ Барни Франк, член на Камарата на представителите на САЩ, сключи в събота еднополов брак с дългогодишния си партньор Джеймс Реди.\nТака той стана първият действащ американски конгресмен с еднополов брак.\nГубернаторът на щата Девал Патрик, който ръководеше церемонията в хотел в Бостън, внесе шеговита нотка в процедурата, когато обяви, че 72-годишният Франк и 42-годишният Рийди се заклеват да се обичат и при републиканска, и при демократическа администрация, предаде Ройтерс.\nСлед като дадоха своите обети, Франк и Рийди се прегърнаха.\nНа церемонията присъстваха известни личности като водачката на демократите в Камарата Нанси Пелоси и Елизабет Браун, която се състезава с републиканеца Скот Браун за сенатското място в Масачузетс.\nБарни Франк - демократ от Масачузетс и бивш председател на Комисията по финансовите услуги в Камарата – е открит хомосексуалист от края на 80-те години.\n22 November 2018, 13:51:03 #11\nВърховният съд на САЩ: Бракът не е съюз само между мъж и жена\nВърховният съд на САЩ обяви за невалиден закона за защита на брака, в който бракът се дефинира като съюз между един мъж и една жена. Становището на съда е голяма победа за застъпниците на еднополовите бракове.\nЗаконът от 1996 г. "е противоконституционен, защото представлява лишаване на физически лица от правото на свобода, защитено в Петата поправка", отсъди Върховният съд, с което подкрепи позицията на правителството на Барак Обама, предаде Франс прес, цитирана от БТА.\nТова решение позволява на еднополовите двойки, които са сключили законен брак в 12 американски щата и във федералната столица Вашингтон, да имат достъп до същите федерални придобивки като хетеросексуалните двойки.\nСъдът обаче не е легализирал гей брака в национален мащаб.\nХомосексуалната вдовица Едит Уиндзър от Ню Йорк, подкрепена от администрацията на Обама, искаше федералният Закон за защита на брака да бъде анулиран, защото е дискриминационен.\nС решението, взето с 5 на 4 гласа, Върховният съд прецени, че законът не може да съществува, при положение, че неговите принципи нарушават конституционната разпоредба за защита на равенството от страна на федералното правителство.\nРешението бе прочетено от съдия Антъни Кенеди, номиниран от републикански президент, който в този случай гласува заедно с четиримата си прогресивни колеги, отбелязва Франс прес.\nПредседателят на съда Джон Робъртс и другите му трима консервативни съдии гласуваха против.\nС второ решение Върховният съд даде зелена светлина на еднополовите бракове в Калифорния, като постанови, че жалбата на привържениците на забраната на гейбраковете, вписана в конституцията на щата (т.нар. Proposition 8), не е допустима за разглеждане, предаде Ройтерс.\nРешението, взето с 5 срещу 4 гласа, че противниците на забраната нямат право да обжалват решенията на по-ниските съдебни инстанции, оставя в сила първоначалното решение на федерален съдия, че забраната е неконституционна.\nВластите в Калифорния вероятно ще се опрат на това решение, за да разрешат да се възобнови сключването на еднополови бракове след около месец, отбелязва Асошиейтед прес.\nПрезидентът на САЩ Барак Обама приветства като важна победа за еднополовите двойки решението на Върховния съд.\nОбама, който съдейства за отменянето през 2011 г. на закона, налагащ на военните да крият хомосексуалността си, изрази през 2012 г. личната си подкрепа за еднополовите бракове - нещо, което действащ американски президент прави за пръв път.\n22 November 2018, 13:52:08 #12\nХомосексуалните бракове ще подпомогнат икономиката на САЩ\nЕднополовите двойки в Ню Джърси вече могат да сключват законен брак. Хомосексуалните бракове са легализирани в 14 щата, стимулирайки икономиката с 1,5 млрд. долара. Звукът от сватбените звънчета в щата се очаква скоро да се прехвърли и върху държавната хазна, съобщава MarketWatch.\nКметът на Нюарк Кори Брукър, който този месец ще поеме пост в Сената, отвори кметството за първите церемонии след полунощ в понеделник. Това се случи, след като в петък миналата седмица Върховният съд на Ню Джърси позволи еднополовите бракове, като така подкрепи решение на по-низша инстанция. Губернаторът на Ню Джърси Крис Кристи заяви, че решението на Върховният съд не оставя "място за съмнение" в законността на еднополовите бракове.\nВсе още противоречивият въпрос е не само социален, но и икономически, твърди Лий Баджет от Института за право и публични политики в областта на сексуалната ориентация "Уилямс" към Калифорнийския университет. Според изследване от миналата година разрешаването на еднополовите двойки да сключват брак в Ню Джърси ще генерира икономически ползи за 48 до 119 млн. долара за щата в рамките на период от три години.\nЕвентуалното разрешение за сключване на хомосексуални бракове в щата Илинойс, би довело до допълнителни приходи в хазната в размер на 103 млн. долара за период от три години, сочи проучване на Калифорнийския университет.\nПо-голямата част от приходите ще дойдат под формата на краткосрочни разходи за самите сватби - хилядите и дори десетки хиляди долари, които двойките харчат, за да отпразнуват вричането си във вярност. Освен това в сектора на организирането на сватбени събития и туризма ще бъдат създадени нови работни места.\nСпоред някои експерти с времето хомосексуалните двойките ще влеят още повече пари в икономиката, тъй като ще подават съвместни данъчни декларации и вече няма да се налага да плащат допълнителни данъци за стимули, осигурявани от работодателя.\nНа държавно ниво обаче се очакват загуби на някои приходи. Например правителството вероятно ще трябват да плаща повече за съпружески социални осигуровки и вдовишки добавки, твърди Ричард Ебълинг, преподавател по икономика в Университета "Нортуд" в Мидланд, Мичиган.\n22 November 2018, 13:53:38 #13\nГейбрак в "Улица Сезам" ще зарадва американчетата\nИ децата не са защитени от идиотщините на възрастните, поне в Америка, пише weeklyworldnews.com. Според източници на сайта в един от най-обичаните детски сериали - "Улица Сезам" се подготвя гей сватба.\nЗа това, след като щата Ню Йорк легализира браковете между еднополови, настоявала организацията "Change.org". Според нея трябвало да бъде узаконено съжителството между двама от персонажите - Бърт и Ърни, за които от много време се спекулирало, че са гейове. Авторите на детското предаване първоначално отрекоха да има такива идеи, но впоследствие източник отвътре признал, че вече се работи по епизода с гейсватбата.\nСпоред сюжета, Бърт и Ърни от десетилетия живеят заедно в един апартамент, макар и да спят в отделни легла. Още преди години авторите на "Улица Сезам" отговориха на спекулациите, че двамата понякога съединяват леглата с изявлението: "Бърт и Ърни са най-добри приятели. Те са създадени да научат децата в предучилищна възраст, че хората могат да бъдат добри приятели и с тези, които са различни от тях. Въпреки че са създадени като мъжки персонажи и притежават много човешки черти, както и повечето кукли от "Улица Сезам", те си остават кукли и нямат сексуална ориентация". Сега очевидно с оглед на новата конюктура са размислили, а в ютуб вече се появиха видеа с "гейски изпълнения" на популярните кукли.\n22 November 2018, 13:54:35 #14\nВърховният съд в САЩ легализира брачното равенство\nВърховният съд на САЩ постанови с резултат 5 на 4 гласа, че е законно за всички американци, без значение от техния пол или сексуална ориентация, да сключат брак с хората, които обичат, предаде "Хъфънгтън поуст".\nРешението е историческа победа за активистите за гей права, които са се борили в продължение на години по всички нива на американската правна система. Тридесет и седем щата както и окръг Колумбия вече са признали брачното равенство. В останалите 13 щата до този момент бе забранено да се сключват брачни съюзи между хомосексуални хора.\nСъдиите са установили, че в рамките на 14-та поправка, отделните щати трябва да издават лицензи за брак на еднополовите двойки и признават еднополовите съюзи, които са били законно извършени в други държави.\nВ становището на съдиите са очертани няколко причини брачните права да бъдат разширени, за да обхванат и еднополовите двойки. Те заключиха, че правото на брак е присъщ аспект на индивидуалната автономия, тъй като "решението за брак е сред най-интимните, които човек може да направи."\nПрезидентът Барак Обама е първият президент, който подкрепя публично брачното равенство. Преди минути в официалния туитър акаунт на Обама се появи поздравление към ЛГБТ общността. "Днес извървяхме голяма стъпка в посока на създаването на равноправие. Еднополовите двойки вече имат правото да сключат брак, както всички останали", написа той. Освен това официалният профил на Белия дом в Туитър смени снимката си на стилизираната сграда на президентската институция в цветовете на дъгата.


Либийският конфликт - Страница 3 - Историята\nRe: Либийския конфликт\nМнение от Восток » ср юни 06, 2018 4:17 pm\nОт армията на Хафтар казват, че контролират около 75% от града, призовават цивилните да напуснат районите на сблъсъците, за да не затрудняват армията допълнително.\nhttps://www.libyaherald.com/2018/06/06/ ... -of-derna/\nМнение от Восток » чет юни 07, 2018 12:26 am\nПристанището е превзето, на запад също има осезаем напредък, вероятно ще ги приключат до края на седмицата.\nМнение от Восток » чет юни 07, 2018 1:04 pm\nСнимки от уличните боеве:\nМнение от Восток » пет юни 08, 2018 12:14 am\nМи - 2 в Дерна, използват ги за евакуация на ранени.\nМнение от Восток » нед юни 10, 2018 5:24 pm\nСводки, че армията на Хафтар е заловила около 260 чуждестранни терористи по време на операцията в Дерна, египтяни, сирийци, суданци, тунизийци, всякаква паплач.\nКарта от вчера, отпреди 20 часа, фокуса явно е със западен акцент.\nМнение от Восток » нед юни 10, 2018 5:27 pm\nТова пък е от тази сутрин, вървят към приключване, това е сигурно.\nМнение от Восток » пон юни 11, 2018 1:07 pm\nХафтарците се заканват, след като освободят Дерна ще се насочат към Мисрата, Сирт и накрая Триполи.\nhttps://afroinsider.com/military-operat ... sman-says/\nМнение от Восток » съб юни 16, 2018 9:57 pm\n90% от Дерна е под контрола на Хафтар, честно казано очаквах да са по- бързи.\nМнение от Восток » пон юни 18, 2018 6:47 pm\nСводки, че в Дерна е бил заловен Сафян бин Каму, свързан с ал - Кайда, командир на Ансар ал - Шария, шофьора на Осама бин Ладен при престоя му в Судан.\nМнение от Восток » чет юни 21, 2018 6:16 pm\nСводки, че остатъците от "съвета на Шура" са обсадени на територия от около 1, 500 квадратни метра, въпрос на време е. Нещата обаче се раздвижиха при така наречения "нефтен полумесец", там ще става интересно.


Регистрация на фирма в България :: Сивият сектор - бъдеще или минало\n05.07.2013 13:02 - Сивият сектор - бъдеще или минало\nАвтор: regifirm Категория: Бизнес\nКакто всички знаем бизнесът от началото на прехода, а и като цяло през 90-те години на миналия век беше цялостно оцветен в сиво. Ако изобщо може да се говори за бизнес в ерата на мутрите и рекета, но това е друга тема. До преди няколко години хората от бизнес средите в България смятаха този период от Българската история за безвъзвратно минало. Лека полека през новото хилядолетие бизнеса започваше да излиза все повече на светло.\nПреди няколко години падна и изискването за начален капитал при регистрация на фирма като дружество с ограничена отговорност и това даде нов тласък към "побеляването" на бизнеса. Много хора от малкия бизнес, които до този момент бяха изцяло в сивия сектор, взимайки заплащане изцяло под масата, се решиха да си направят регистрация на ЕООД или да си партнират в ООД със свой колега и така изкараха приходите си наяве.\nИ всичко вървеше много на добре до преди година две, когато се взе решение да се пълни бюджета с глоби от неизрядни фирми. И наистина беше се създал нов бизнес с търговия с фактури с цел приспадане на ДДС. Идеята действително беше да се спре тази лоша практика на ощетяване на държавата, но никой не съобрази какви тежки последствия това ще има върху икономиката. Започна масово рязане на глави с пълни данъчни ревизии и огромни глоби. Глоби, които повечето фирми неможаха да си позволят да платят и затова просто фалираха. А други просто си продадоха бизнеса със задълженията, които имаха. И така изведнъж беше ударен точно този бизнес, който беше излязъл на светло, а тези които си бяха в сивия сектор потриваха с ръце, защото конкуренцията им лека полека намаляваше и те преуспяваха. Повечето хора, които бяха се решили на стъпката да озаконят сивия си бизнес и да изкарат доходите си на светло, дълбоко съжаляваха.\nВ действителност всички фирми (а това са много голям процент), които използваха подхода с фалшивите фактури, наистина се бяха провинили, заслепени от възможността да дадат по-голям шанс на бизнеса си за успех. Но пък почти всеки го правеше и тези, които не го правеха щяха да изостанат от конкуренцията си. На всичкото отгоре данъчните се овличаха и глобяваха за всякакви други дреболии. Така беше тотално съсипан средния и малък бизнес.\nАко питате мен най-доброто решение беше да се действа с ниски глоби или предупреждения за солени глоби при повторно провинение, а не директно да се пълни бюджета на всяка цена...\nИ така към днешна дата хората са все по уплашени. Малко са хората, които са готови да излязат от сивия сектор като си направят регистрация на фирма. И защо да го правят при положение, че процъфтяват в него. Така в момента наблюдаваме как старите времена се връщат и тези 70% сив сектор, за които се говореше само до преди по-малко от 10 години са напът да станат отново реалност.\nТагове: регистрация на фирма, бизнес, сив сектор,\n4 работещи трика в e-mail маркетинга\nНЕЗАКОННИТЕ СТРОЕЖИ - УЗАКОНЕНИ\nЗалезът на офшорките и съживяването на българската икономика\n1. Търговски регистър\n2. Агенция по вписванията\n3. Република България - правитество


Президентът: В ЕС вече има разбиране за нашата позиция към Северна Македония - Mediapool.bg\n14:40 | 25 юни 2021 | 18 коментара\nЗоран Заев и Румен Радев, сн. БГНЕС, архив\n"Обясних ясно на европейските лидери каква е позицията на България. Има вече разбиране на нашата позиция, най-вече, че диалогът трябва да се върне там, където му е мястото", каза президентът Румен Радев пред български журналисти в Брюксел, където участва в двудневното заседание на Европейския съвет.\nТой отбеляза, че целта е откровен и конструктивен диалог между България и РСМ.\nРазбира се, този диалог трябва да бъде фокусиран върху европейската перспектива и начините за по-бързото ѝ постигане. Не може да се говори с всички европейски лидери, визирам нашите съседи, но не и с България, посочи президентът, цитиран от БТА.\nПравим всичко възможно този диалог на най-високо ниво да бъде размразен и приветствам отвореността на политическите лидери в РСМ, на президента Стево Пендаровски и на министър-председателя Зоран Заев, за това, че се върнаха на масата на диалога с България. Това е от решаващо значение за европейската перспектива на РСМ, която винаги сме подкрепяли и за нас това е приоритетна задача, добави той.\nРадев съобщи, че води разговори със Словения, която поема председателството на ЕС от 1 юли.\nИмаме разговори с президента Борут Пахор, поиска среща с мен на 8 юли. Колкото повече говорим по тази тема, стават по-ясни позициите и необходимите конкретни действия. За нас интеграцията, европейската перспектива на Западните Балкани, специално на РСМ и Албания, остава категорично приоритет, посочи държавният глава.\nЩе изходим от позицията на нашите национални интереси и от интересите на ЕС. България е отговорен член на ЕС и не искаме да допускаме да внасяме нерешени проблеми вътре в него. За нас е от особена важност да има устойчивост и необратимост на процеса, да се спазват Копенхагенските критерии за човешките права, за недискриминация, да има спазване на договорите, които сме подписали. Това са гаранциите за безпроблемен път на РСМ, обясни президентът.\nНа този фон македонският премиер Зоран Заев коментира, че "нито това правителство, нито което и да е друго има право да разговаря за македонския език и македонската идентичност".\nТой отговори на депутатката Рашела Мизрахи от ВМРО-ДПМНЕ, която запита защо няма начало на преговори с ЕС и поиска премиерът да прочете предложението, с което е заминал за София.\n"Втората част, на която се спираме в пътната карта, е интензивността на срещите на Комисията по историческите и образователните въпроси, без да се уточнява за какво разговаря Комисията, защото там членуват експерти. На едно място, в което се споменава македонският език, пише, че става въпрос за два сходни, но различни и международно признати езици", каза Заев.\nТой каза още, че преговорите с ЕС не са започнали още поради вътрешната ситуация в България, която няма политическо правителство и конституиран парламент.\nПродължава политическата турбуленция в Северна Македония


Ново легло от най-висок клас - за да са Ви сладки нощите и свежи дните - NextTV.BG - Новини и Иновации\nНачало > Иновации - Обзавеждане > Ново легло от най-висок клас – за да са Ви сладки нощите и свежи дните\nЛеглото, на което спим всяка нощ, предопределя начина, по който ще се чувстваме на сутринта. Ако сме свежи и отпочинали, то значи сме имали пълноценен сън, а спалнята и матракът са на нужното ниво. Но ако се чувстваме дори по-изморени, отколкото сме били първоначално, то вероятно в интериорен план нещо не е както трябва, а ние е добре да вземем спешни мерки за отстраняването на проблема. Какъвто и да е той.\nПревърнете леглото във Ваш верен партньор в борбата с умората\nНяма по-опияняващо чувство от това да полегнем да удобното си легло и мекия матрак, който е в състояние да изтрие всички следи от стрес и напрежение от тялото и ума ни. Но не винаги имаме щастието да използваме мебели от най-висок клас, които се отличават с високо качество и стилно излъчване.\nВсяко жилище трябва да бъде обособено с подобен вид мебели – Вие имате ли ги на разположение, или все още не сте извършили нужните промени? А нуждаете ли се изобщо от тях, или наскоро купихте ново спално обзавеждане, което включва и удобно легло. Ако да, то значи в момента нямате нужда от нови мебели. Ако ли не, още сега вижте какво има в магазин Мебели 1 и открийте красотата на модерния интериор.\nКакво да бъде новото ни легло\nПреди всичко красиво и качествено направено. Само така ще можем да го използваме години наред без забележки. Само по този начин ще успеем да се похвалим с правилни интериорни решения, които нямат аналог, и които се харесват от всекиго. За да се докоснете до съвършенството в мебелен план, изберете легло, което е:\nФункционално и практично;\nМодерно и красиво;\nИзработено в актуални цветове и подхождащо на останалия жилищен интериор;\nДостъпно от гледна точка на цената, на която се продава;\nНима все още не знаете какъв модел легло да си купите? Нима Ви е трудно да решите, защото не сте сигурни какво би подхождало на жилищния интериор, а и не Ви е останало време да проучвате магазините? Вече знаете отговорите на всички въпроси, затова преминете към действия и още сега изберете ново легло за спалнята. Нека този път бъде перфектно във всяко едно отношение, нека изборът Ви е безкомпромисен и съвършен.


30 10 списък с храни за отслабване\nMd диета rancho cucamonga часа\nМоже ли да загубите цялата си телесна мазнина\n30 10 списък с храни за отслабване - Колко калории дневно трябва да ядете\nАдреси: ТУК. Повечето хора вярват на антибиотиците, имат ги за панацея. Тези помощни продукти 10 за сън ще ви помогнат да се справите по- бързо.\nАко трябва да препоръчам на някого химическо лекарство за болести от всякакъв вид, бих избрал това. Природният газ да поскъпне от 1 април с 0, 83%.\nНов Брайвик изби десетки с автомат с надпис ШипкаОбзор) Брентън Тарант искал да прочисти света от мюсюлманите С надпис върху автомата си “ Шипка 1877- 78” десен екстремист изби най- малко 49 души и рани поне 20 при. Специализирано издание за бременност и майчинство. Лекари от двете университетски болници Пирогов и Майчин дом изродиха преждевременно по спешност бебе на ранена в катастрофа родилка. 30 10 списък с храни за отслабване.\nКускус със сирене и масло. Филия с яйчен пастет. За поръчка на Демир бозан: 0898/ 543 752 Добрич , Бургас, имейл Може да се купи , на място в София, Стара Загора Петрич. В структурата на КДС е създадено Шесто управление „ За борба с идеологическите.\nПредлагаме ви хранителни добавки с изключително високо качество. 09 – 16 Септември, Лозенец. През 1967 г.\nБаница със сирене ябълка , тиква, спанак др. 21- годишната бременна. Но при зъбобол самолечението с тях носи риск от непоправими вреди, без това да реши проблема.\nТова е предложението на експертите на Комисията за енергийно и водно регулиране в доклада до комисарите. 30 10 списък с храни за отслабване. Фитнес Ваканция. За всеки отговорът на този въпрос е различен да имаме повече енергия, които да ни карат да се чувстваме добре, но в най- общи рамки за здравословно хранене се смята консумацията на храни от различни групи по- добро.\nMay 05 · Ако трябва да препоръчам на някого химическо лекарство за болести от всякакъв вид бих избрал това. Описание: Не винаги можем да си позволим д. Каним Ви на една активна почивка с тренировки походи състезателни игри на брега на морето. Здраве красота хармония с хранителни добавки от Himalaya.\nВсяка таблетка Допелхерц Витамини от А до Я е изработена на специален принцип със забавено освобождаване на съставките, за по- добро усвояване от организмът. Състат на Софийския градски съд с председател Даниела Борисова оправда шефа на " Софарма" Огнян Донев и заместника му Борис Борисов за укриване на данъци. Кутията с 90 филтърни пакетчета ще бъде при вас до няколко работни дни.\nЗагуба на тегло рутинна в хинди\nЗабавни предизвикателства за загуба на тегло по време на работа\nЧервеите ви карат да отслабнете\nГубят повече напитки за пиене на сода от водата\nЗагуба на тегло от 220 до 140\nКакви са някои от контра теглото хапчета за отслабване\nBmi загуба на тегло бивол\nЗеленото кафене cambridge\nЗагуба на тегло испански материали\nПазарът на майки носи garcinia cambogia\nОтслабване храни Загуба работилница\nСПИСЪК С НАЙ- ОПАСНИТЕ ХРАНИ НА БЪЛГАРСКИЯ ПАЗАР. Posted on 7th September.\nТова са всички тренировки от 90 дневното предизвикателство. Прочети повече за него тук.\nПо- долу е представен списък с някои заболявания и препоръчителни дневни дози Годжи Бери ( в милилитри, мл).\nЗагуба на тегло по време на 2 седмици сок бързо\nКакъв е най добрият начин да отслабнете в стомаха си\nХрани отслабване Загуба метформин\nSolgar - магнезиев цитрат. Магнезиев цитрат на Солгар е най- продаваният в света магнезиев продукт. Магнезиевият цитрат е силно абсорбируема форма на магнезий, който е идеален за хора с храносмилателни чувствителности.\nОписание: Формула за нормалната функция на периферната нервна система. Под формата на капсули.\nGarcinia cambogia и acv прегледи\nХрани отслабване Кето\nАктивни съставки - уридин монофосфат, фолиева киселина, витамини В12, В6, В3 и В1. Спомага за нормалната рег.\nСписък Корема отървете\nМеню ≡ ╳ Начало Статии Тренировки Статии свързани с тренировки в домашни условия, фитнес зала, превенция на контузии и много други. Хранене Статии свързани със здравословно хранене, диети, отслабване, покачване на. Нашият списък с най- добрите хапчета за спане за хора, които имат затруднения при заспиване.